 Crna Gora

Mi Ministarstvo ekonomskog razvoja

Adresa: Rimski trg 46

81000 Podgorica Crna Gora

tel: +382 20 230 529

www.gov.me/mek

 Direktorat za unutrašnje tržište i konkurenciju

 Direkcija za tržišni inspekciju

## GODIŠNJI PLAN RADA

## DIREKCIJE ZA TRŽIŠNU INSPEKCIJU

## ZA 2025. GODINU

##

##  Starješina inspekcijskog organa

##

**Uvod**

**Direkcija za tržišnu inspekciju,** kao organizacioni dio Direktorata za unutrašnje tržište i konkurenciju Ministarstva za ekonomski razvoj Vlade Crne Gore, saglasno članu 12g Zakona o inspekcijskom nadzoru ("Sl.list RCG", br.​​39/03 ​​ i "Sl.list CG", br.76/09, 57/11, 18/14, 11/14, 11/15, 52/16 i 84/24), a na osnovu praćenja stanja i procjene rizika, donosi Godišnji plan rada za 2025. godinu.

Godišnji plan rada za 2025. godinu Direkcije za tržišnu inspekciju sprovodiće tržišni inspektori po nalogu glavne tržišne inspektorke.

Tržišni inspektori, saglasno Planu rada za 2025. godinu, vršiće inspekcijski nadzor nad:

* primjenom propisa kojim se uređuje unutrašnja trgovina, uslovi i oblici vršenja trgovine i zaštita od nelojalne konkurencije;
* primjenom propisa kojim se uređuju uslovi za obavljanje zanatske djelatnosti i druga pitanja od značaja za zanatsku djelatnost;
* primjenom propisa kojim se uređuje zaštita prava potrošača pri kupovini i drugim oblicima prometa proizvoda na tržištu, a naročito: zaštita ekonomskih interesa, pravna zaštita i druga pitanja od značaja za zaštitu potrošača;
* primjenom propisa kojim se štite prava intelektualne svojine;
* primjenom propisa kojim se uređuje opšti zahtjev bezbjednosti, kriterijumi bezbjednosti koje moraju da ispunjavaju proizvodi koji se isporučuju na tržište, obaveze proizvođača i distributera i način informisanja i razmjene informacija o opasnim proizvodima i rizicima koje ti proizvodi predstavljaju za potrošače i druge krajnje korisnike; i
* primjenom drugih propisa iz nadležnosti tržišne inspekcije.

Inspektor vrši inspekcijski nadzor u cilju ostvarivanja i zaštite javnog interesa, kao i interesa pravnih i fizičkih lica kada je to u skladu sa javnim interesom. Postupak inspekcijskog nadzora se pokreće i vodi po službenoj dužnosti.

Pored planiranih inspekcijskih nadzora za 2025. godinu Direkcija za tržišnu inspekciju će, u skladu sa članom 10 Zakona o tržišnoj inspekciji („Sl.list CG“, br. 53/11), vršiti i inspekcijske nadzore po inicijativama za pokretanje inspekcijskog nadzora. Како је inspekcijski nadzor srazmjeran procijenjenom riziku, tok i brzina postupanja inspektora po inicijativi zavisiće od procijenjenog stepena rizika, tako da prednost ima viši stepen rizika. Tržišna inspekcija će postupati i po pisanim zahtjevima za zaštitu prava intelektualne svojine podnesenim od strane nosioca prava ili lica koje ima njegovo ovlašćenje za podnošenje zahtjeva na osnovu opštih pravila o zastupanju.

Radi postizanja većeg nivoa ujednačenosti u postupanju inspektora pri vršenju inspekcijskog nadzora, što je sadržano i u Planu integriteta Direkcije za tržišnu inspekciju, planira se redovna rotacija inspektora, kako na terenu na koji je inspektor raspoređen ( u opštinama gdje rade dva i više inspektora podijeljeni su tereni na kojim su raspoređeni inspektori i planira se rotacija inspektora na terenu svakih dva mjeseca), tako i redovna razmjena inspektora unutar Odsjeka poslova (Odsjek poslova za centralno područje, Odsjek poslova za južno područje i Odsjek poslova za sjeverno područje) i/ili razmjena inspektora između Odjeka poslova, a sve po nalogu glavne tržišne inspektorke.

Radno vrijeme u opštinama gdje ima tri i više inspektora organizovaće se u dvije smjene, a po potrebi će se organizovati i prekovremeni rad.

Glavna inspektorka će izdavati uputstva za vršenje inspekcijskog nadzoru u slučaju primjene novog propisa, kao i u svim slučajevima kada se to ocijeni neophodnim.

Pojačani nadzor za vrijeme turističkih sezona (ljetna turistička sezona i zimska turistička sezona) sprovodiće se organizovano u okviru posebnih planova o pojačanom nadzoru u vrijeme turističke sezone.

Nadzor u oblasti bezbjednosti neprehrambenih proizvoda sa aspekta usaglašenosti proizvoda sa propisanim zahtjevima sprovodiće se u skladu sa Opštim programom nadzora proizvoda na tržištu.

###  I Kadrovski kapaciteti

Direkciji za tržišnu inspekciju organizovana je u sastavu Direktorata za unutrašnje tržište i konkurenciju Ministarstva ekonomskog razvoja Vlade Crne Gore. Organizaciono je podijeljena na Odsjek za poslove za centralno područje, Odsjek za poslove za južno područje, Odsjek za poslove za sjeverno područje i na Odsjek za tehnički nadzor. Pravilnikom o unutrašnjoj organizaciji i sistematizaciji Ministarstva ekonomskog razvoja sistematizovana su radna mjesta tržišnih inspektora (57), uključujući glavnog tržišnog inspektora i četiri tržišna inspektora koordinatora. Od ukupnog broja sistematizovanih radnih mjesta tržišnih inspektora (57), trenutno je uposlen 46 tržišni inspektor, i to sa mjestom rada u Podgorici 20 (glavna tržišna inspektorka, 14 inspektora u Odsjeku za poslove za centralno područje i 6 inspektora u Odsjeku za poslove tehničkog nadzora), za tehički nadzor 6 dok su ostali raspoređeni u opštinama: Cetinje 1, Nikšić (Plužine i Šavnik) 5, Budva 2, Ulcinj 3, Bar 5, Herceg Novi 1, Bijelo Polje 2, Rožaje (Petnjica) 3, Pljevlja (Žabljak) 1, Kolašin 1, Mojkovac 1 i Berane 1.

### II Pravni osnov za vršenje inspekcijskog nadzora

Tržišna inspekcija sprovodi nadzor nad primjenom sljedećih zakona: Zakon o unutrašnjoj trgovini, Zakon o zanatstvu, Zakon o zaštiti potrošača, Zakon o potrošačkim kreditima, Zakon o nadzoru proizvoda na tržištu, Zakon o opštoj bezbjednosti proizvoda, Zakon o tehničkim zahtjevima za proizvode i ocjenjivanju usaglašenosti, Zakon o efikasnom korišćenju energije, Zakon o građevinskim proizvodima, Zakon o autorskom i srodnim pravima, Zakon o žigu, Zakon o patentima, Zakon o pravnoj zaštiti industrijskog dizajna, Zakon o oznakama geografskog porijekla, Zakon o zaštiti topografija poluprovodnika, Zakon o kinematografiji, Zakon o optičkim diskovima, Zakon o duvanu, Zakon o ograničavanju upotrebe duvanskih proizvoda, Zakon o metrologiji, Zakon o kontroli predmeta od dragocjenih metala, Zakon o energetici, Zakon o ljekovima, Zakon o zaštiti stanovništva od zaraznih bolesti, Zakon o bezbjednosti saobraćaja na putevima, Zakon o upravljanju otpadom, Zakon o privremenim mjerama za ograničavanje cijena proizvoda od posebnog značaja za život i zdravlje ljudi**,** i dr. zakonima, kao i podzakonskih akata donesenih na osnovu zakona nad kojim inspekcijskcijski nadzor vrši tržišna inspekcija.

**III Preventivno djelovanje**

Saglasno članu 12a Zakona o inspekcijskom nadzoru, radi ostvarivanja svrhe inspekcijskog nadzora, Direkcija za tržišnu inspekciju preventivno će djelovati:

- objavljivanjem na svojoj internet stranici zakona, drugih propisa i opštih akata u oblasti inspekcijskog nadzora iz nadležnosti tržišne inspekcije;

- objavljivanjem Godišnjeg plana rada Direkcije za tržišnu inspekciju;

- objavljivanjem kontrolnih listi propisa iz nadležnosti tržišne inspekcije;

- obavještavanjem javnosti o izmjenama propisa iz nadležnosti tržšne inspekcije;

- obavještavanjem javnosti o izvršenim nadzorima i poštovanju propisa iz nadležnosti tržišne inspekcije;

- obavještavanje javnosti o nebezbjednim proizvodima;

- pružanjem savjetodavne podrške, kao i preduzimanjem drugih aktivnosti radi sprečavanja štetnih posljedica po zakonom i drugim propisom ili opštim aktom zaštićena dobra, prava i interese.

### IV Izvještavanje o radu

### Inspektori su u obavezi da podatke iz inspekcijskog nadzora uredno unose u informacione sisteme koje koriste pri radu (JIIS, RNKIPE, CISZP) i da podnose izvještaje o radu sa podacima iz nadzora, kao i o postupcima pred nadležnim organima (upravnim, prekršajnim);

### Glavna tržišna inspektorka i tržišni inspektori koordinatori prate rad i rezultate rada tržišnih inspektora i ostalih zaposlenih u TI, na osnovu izvještaja, uvidom u informacioni sistem i putem drugih metoda kontrole rada (organizovano, ciljano, po žalbama i prijavama, po sistemu uzorka);

### Izvještavanje Direktorata za unutrašnje tržište i konkurenciju putem dostavljanja izvještaja o radu (sedmični, mjesečni, polugodišnji, godišnji), posebnih izvještaja o pojedinim vrstama nadzora, predmetima i dr. i izvještaja po zahtjevima pretpostvaljenih.

###  V Potrebni uslovi

Za uspješnu realizaciju plana neophodno je obezbijediti:

* Popunu slobodnih radnih mjesta iz Pravilnika o unutrašnjoj organizaciji i sistematizaciji Ministarstva ekonomskog razvoja;
* Poboljšanje standarda inspektora (povećanje plata, isplaćivanje varijabila i sl.);
* Edukacija inspektora;
* Usavršavanje informacionog sistema JIIS;
* Opremanje tržišnih inspektora (nabavka motornih vozila, računara, štampača, uniformi – odjeće i obuće);
* Obezbjeđivanje adekvatnog kancelarijskog prostora i magacinskog prostora za smještaj oduzete robe;
* Obezbjeđivanje novčanih sredstava za troškove putovanja i smještaja inspektora prilikom razmjene inspektora;

 **VI** **Odgovornost za realizaciju Plana**

### Za realizaciju Programa, u mjeri obezbijeđenih uslova, odgovoran je glavni tržišni inspektor, inspektori-koordinatori, inspektori i ostali zaposlenu u Tržišnoj inspekciji, svako u dijelu svojih zaduženja.

### VII Dinamika sprovođenja nadzora

|  |  |  |  |
| --- | --- | --- | --- |
| **OBLASTI NADZORA** | **PREDMET NADZORA** | **VREMENSKI PERIOD NADZORA** | **SUBJEKTI NADZORA** |
| **Siva ekonomija u prometu roba i usluga** |  |  |  |
| Trgovina | Kontrola posjedovanja dokaza o nabavci robe koja je predmet trgovine *(član 32 Zakona o unutrašnjoj trgovini)* | Tokom cijele godine | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Kontrola posjedovanja prijave trgovine trgovaca *(član 33 Zakona o unutrašnjoj trgovini)* | Tokom cijele godine  | - trgovci na veliko;- trgovci na malo;- pružaoci trgovinskih usluga;- online trgovci. |
| Zanatstvo | Kontrola posjedovanja prijave zanata *(član 12 Zakona o zanatstvu)* | Tokom cijele godine | pružaoci zanatskih usluga |
| Zaštita potrošača |  |  |  |
|  Trgovina i usluge | Zaštita ekonomskih interesa potrošača *(odredbe Zakona o zaštiti potrošača koje se odnose na zaštitu ekonomskih interesa potrošača)*  | Tokom cijele godine | - trgovci na malo;- pružaoci komisionih usluga;- online trgovci;- pružaoci zanatskih usluga. |
| Trgovina  | Nepoštena poslovna praksa*(odredbe Zakona o zaštiti potrošača koje se odnose na zaštitu ekonomskih interesa potrošača)* | Tokom cijele godine | -trgovci na malo;- online trgovci. |
| **Коntrola obavljanja trgovine** |  |  |  |
| Trgovina | Kontrola vođenja evidencije o nabavci i prodaji robe u skladu sa članom 37 Zakona o unutrašnjoj trgovini i Pravilnikom donesenim na osnovu čl.37 stav 5 zakona | Tokom cijele godine | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Kontrola primjene člana 35a Zakona o unutrašnjoj trgovini (zabrana rada nedeljom i u dane državnih praznika). | Tokom cijele godine, nedjeljom i u dane državnih praznika |  - trgovci na veliko;- trgovci na malo;- pružaoci komisionih usluga;- online trgovci. |
| Trgovina  | Kontrola primjene člana 36 Zakona o unutrašnjoj trgovini (isticanje rasporeda radnog vremena i pridržavanje istog) | Tokom cijele godine | - trgovci na veliko;- trgovci na malo;- pružaoci komisionih usluga. |
| Trgovina | Kontrola primjene odredbi Zakona o duvanu i Zakona o ograničavanju upotrebe duvanskih proizvoda  | Tokom cijele godine | - Trgovci na veliko; - Trgovci na malo. |
| Trgovina  | Kontrola primjene Zakon o privremenim mjerama za ograničavanje cijena proizvoda od posebnog značaja za život i zdravlje ljudi | Tokom cijele godine  | - Trgovci na veliko; - Trgovci na malo. |
| Zaštita prava intelektualne svojine  |   |   |   |
| Proizvodja Trgovina  | Kontrola primjene propisa iz oblasti zaštite prava intelektualne svojine (po službenoj dužnosti )  | Tokom cijele godine  | - proizvođači;- trgovci na veliko;- trgovci na malo. |
| Pojačan inspekcijski nadzor  |   |   |   |
| Trgovina | Pojačani nadzor vođenja poslovne dokumentacije u skladu sa Pravilnikom o evidenciji nabavke i prodaje robe i pružanja komisionih usluga, posebno u dijelu kontrole vršenja popisa roba na zalihama, zaključivanja evidencije i otvaranja nove evidencije. | januar | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Pojačan nadzor nad prometom robe široke potrošnje, u pogledu uslova prodaje (sniženje cijena i davanje popusta), sa posebnim osvrtom na kontrolu nepoštene poslovne prakse. | januar | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Pojačani nadzor vođenja poslovne dokumentacije u skladu sa Pravilnikom o evidenciji nabavke i prodaje robe i pružanja komisionih usluga, posebno u dijelu kontrole vršenja popisa roba na zalihama, zaključivanja evidencije i otvaranja nove evidencije, kao i sa aspekta formiranja – tačnosti cijena u poslovnoj dokumentaciji u odnosu na istaknute cijene. | februar | - trgovci na veliko;- trgovci na malo;- pružaoci komisionih usluga;- online trgovci. |
| Trgovina Proizvodnja | Pojačani nadzor nad primjenom propisa kojim se štite prava iz oblasti intelektualne svojine | februar | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Pojačani nadzor prometa u apotekama i prometa kozmetičkih proizvoda (posebno u specijalizovanim maloprodajnim objektima), posebno u dijelu formiranja i isticanja cijena | mart | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Kontrola potrošačkih kredita, sa posebnim akcentom na prevarno reklamiranje kao jedan od slučajeva nepoštene poslovne prakse, posebno kod reklamiranja kupovine robe na odloženo plaćanje, u skladu sa Zakona o potrošačkim kreditima | mart | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Pojačani nadzor subjekata u kojima se vrši prometa na veliko i malo alatki i mašina za poljoprivredu, prometa sjemena i sadnog materijala, sredstava za ishranu i zaštitu bilja. | april,maj (sjeverno područje) | - trgovci na veliko;- trgovci na malo; - online trgovci. |
| Trgovina | Pojačani nadzor u dijelu nepoštene poslovne prakse, sa posebnim naglaskom na obmanjujuću poslovnu praksu, u skladu sa Zakonom o zaštiti potrošača. | maj | - trgovci na veliko;- trgovci na malo;- pružaoci komisionih usluga;- online trgovci. |
| Trgovina | Pojačani nadzor specijalizovanih objekata koji se bave prometom na malo i veliko odjeće i obuće za djecu. | maj | - trgovci na veliko;- trgovci na malo;- pružaoci komisionih usluga;- online trgovci. |
| TrgovinaZanatstvo | Pojačan nadzor subjekata koji se bave prometom auto-djelova, posebno prometom na veliko, te zanatskih radnji u kojima se obavlja promet auto djelova. Istovreno i nadzora prometa korišćenih auto-djelova (auto-otpada), kao i placeva koji vrše promet korišćenih automobila. | jun | - trgovci na veliko;- trgovci na malo;- pružaoci komisionih usluga;- online trgovci. |
| TrgovinaZanatstvo | Pojačan nadzor subjekata u kojima se vrši promet, izrada i opravka predmeta od dragocjenih metala, kao i otkupa lomljenog zlata i srebra.  | jun | - trgovci na malo;- zanatlije |
| Trgovina | Pojačan nadzor prometa građevinskog materijala (kabastog građevinskog materijala-kamena, mermera, opeke, crijepa, cementa, PVC stolarije, te drugih roba u upotrebi u građevinarstvu, opremanje enterijera i dr.) i to sa stanovišta porijekla robe, prijave trgovine, vođenja evidencije, cijena, obavještenja o robi, računa i drugo u skladu sa propisima koji regulišu ove oblasti. | jul | -trgovci na veliko- trgovci na malo |
| TrgovinaZanatstvo | Pojačan nadzor kod subjekata koji se bave rezanjem i prometom drveta (Pilane), kao i subjekata koji se bave prometom pločastog namješataja (ormara, plakara, kuhinja). | jul | -trgovci na veliko;- trgovci na malo;- zanatlije. |
| Trgovina | Pojačan nadzor trgovaca koji se bave prometom roba široke potrošnje, a vezano za kontrolu uslova prodaje (sniženja cijena i davanja popusta). | avgust | trgovci na malo |
| Trgovina Proizvodnja  | Pojačani nadzor nad primjenom propisa kojim se štite prava iz oblasti intelektualne svojine | avgust | -trgovci na veliko- trgovci na malo- proizvođači |
| Trgovina,Zanatsvo | Pojačani nadzor subjekata koji se bave prometom na veliko i malo pekarskih proizvoda, u skladu sa Zakonom o unutrašnjoj trgovini (evidencija o nabavci prodaji robe EM i EV) i Zakonom o zaštiti potrošača u dijelu isticanja cijena, izdavanja računa, davanja prodajnih pogodnosti i dr. | septembar | -trgovci na veliko- trgovci na malo |
| Trgovina | Pojačan nadzor kod subjekata koji se bave prometom knjiga i školskog pribora. | septembar | -trgovci na veliko- trgovci na malo |
| Trgovina | Pojačani nadzor kod subjekata na pijacama i privremenim prodajnim mjestima (štandovi) obavljanja legalne djelatnosti u dijelu prajava trgovine, vođenja dokumentacije, a posebno prodaje krivotvorene robe, kao i robe kojima se povređuju prava intelektualne svojine. | oktobar | trgovci na malo |
| Trgovina | Pojačani nadzor subjekata vezano sa aspekta primjene Zakona o zaštiti potrošača (nepoštena poslovna praksa, sa posebnim naglaskom na obmanjujuću poslovnu praksu). | oktobar | trgovci na malo |
| TrgovinaZanatstvo | Pojačan nadzor kod subjekata koji se bave proizvodnjom i prometom namještaja, posebno sa aspekta obavještenja o robi, uskladištenja roba, te vođenja poslovne evidencije. | Novembar | * trgovci na veliko;
* trgovci na malo.
 |
| Trgovina | Pojačan nadzor prometa bijele tehnike, posebno rashladnih i klima uređaja, električnih uređaja i alata, sa aspekta porijekla, označavanja robe i prateće dokumentacije u skladu sa Zakonom o unutrašnjoj trgovini i Zakonom o zaštiti potrošača. | novembar | * trgovci na veliko;
* trgovci na malo.
 |
| Trgovina | Pojačan nadzor trgovaca koji se bave prometom robe široke potrošnje, u vezi sa za kontrolom uslova prodaje (sniženje cijena i davanja popusta). | decembar | * trgovci na veliko;
* trgovci na malo.
 |
| TrgovinaProizvodnja  | Pojačani nadzor nad primjenom propisa kojim se štite prava iz oblasti intelektualne svojine | decembar | * trgovci na veliko;
* trgovci na malo
* proizvođači.
 |

###

###